Source: https://www.csmtargoviste.ro/tag/csm-targoviste-baschet/
Timestamp: 2019-02-15 21:00:28+00:00

Document:
Arhive csm targoviste baschet - CSM Targoviste
Arhiva tag-ul pentru: csm targoviste baschet
Sunteți aici: Acasa / csm targoviste baschet
Înfrângere pe terenul campioanei! CSM Târgoviște a cedat în deplasarea de la Sf. Gheorghe
08/10/2018 /în Baschet /de Rosoiu Mihai
ACS Sepsi SIC Sf. Gheorghe – CSM Târgoviște 101 – 69 (17 – 14, 27 – 17, 22 – 21, 35 – 17)
CS Municipal Târgoviște a pierdut duelul de pe terenul campioanei în prima etapă a noului sezon din Liga Națională Feminină de Baschet. Jucătoarele pregătite de Cătălin Tănase au cedat pe terenul celor de la Sepsi, mari favorite la cucerirea celor două trofee interne și în actuala stagiune competițională.
După un prim sfert echilibrat, dâmbovițencele au cedat a doua manșă a partidei din Covasna la o diferență destul de mare, iar gazdele au reușit să se impună și în reprizele de după pauză, câștigând în final cu scorul de 101-69.
Dincolo de înfrângerea de la Sf. Gheorghe, trebuie să remarcăm revenirea excelentă a Ancuței Stoenescu la Târgoviște, care a reușit să marcheze 29 de puncte în meciul disputat sâmbătă. De altfel, jucătoarea noastră a fost principala marcatoare a confruntării dintre Sepsi SIC Sf. Gheorghe și CSM Târgoviște, în vreme ce coșgetera campioanei a fost Kristina Higgins.
Sala: Sala Polivalentă Sfântu Gheorghe
Sepsi: A. Godri – Parău 10, I. Ghizila 22, K. Higgins 22, M. Solopova 2, P. Whitted 21. Au mai jucat: A. Șipoș 1, A. Slamova 6, J. Pasic 11, N. Demeter 6, R. Kovacs.
CSM: A. Stoenescu 29, G. Irimia 10, L. Toma 2, A. Ghiță 8, T. Kilin 5. Au mai jucat: A. Chivu 4, L. Vaida, D. Tănase, M. Coker 4, P. Poole 7.
https://i1.wp.com/www.csmtargoviste.ro/wp-content/uploads/2018/10/sepsi.jpg?fit=1683%2C1199&ssl=1 1199 1683 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2018-10-08 07:57:572018-10-08 07:57:57Înfrângere pe terenul campioanei! CSM Târgoviște a cedat în deplasarea de la Sf. Gheorghe
Debut în Cupa României pentru CSM. Ancuța Stoenescu: „Suntem o echipă mult mai bună decât Tg. Mureș”
Ancuța Stoenescu a intrat în istoria baschetului feminin românesc, ca lider al titlurilor câștigate. Are 12 numai în România, dintre care 5 obținute pentru Târgoviște, și două în Cipru. Ajunsă la 38 de ani, Ancuța mai vrea să câștige trofee pentru Clubul Sportiv Municipal. Noul căpitan al echipei a fost și liderul punctelor (36) în cele două meciuri amicale susținute weekend-ul trecut în Bulgaria, cu Montana 2003. Stoenescu vine după un Campionat European de baschet 3×3, unde a evoluat pentru România, alături de Gabriela Irimia, o altă jucătoare transferată recent la Târgoviște. Ancuța prefațează primul meci oficial al sezonului, programat pentru miercuri, la Sala Sporturilor, de la ora 18.00, cu CSM Tg. Mureș. Este manșa tur a primei etape din Cupa României, returul fiind stabilit pentru sâmbătă, de la ora 16.30, în deplasare.
Ancuța, cum trăiești acest moment al revenirii la Târgoviște, unde ai cunoscut foarte multe satisfacții sportive?
– Sentimentul este unul foarte frumos. Am găsit aici o echipă dornică de rezultate și sper că vom face față campionatului ce urmează.
Debutul oficial este miercuri, de la ora 18.00, cu CSM Tg. Mureș, în Cupa României. Ar trebui să avem emoții?
– Emoțiile sunt binevenite întotdeauna. Eu zic că, din punct de vedere statistic, suntem o echipă mult mai bună decât Tg. Mureș. Acum o să vedem care ne sunt lipsurile și care ne sunt atuurile. Suntem o echipă tânără ca medie de vârstă, cu multe fete fără experiență la nivelul Diviziei A și încercăm să le integrăm, astfel încât să ne ajute tot mai mult în ceea ce vom face în acest campionat.
Unde vezi echipa din Târgoviște la nivelul Diviziei A, cu lotul actual?
– Eu sunt foarte optimistă. Le-am văzut pe fete cum lucrează la antrenamente, le văd potențialul zilnic și chiar cred că o să facem o treabă bună. Cu ajutorul orașului, din toate punctele de vedere, prin implicarea oamenilor în acest nou proiect, cu sprijinul suporterilor, se poate ajunge la o nouă performanță. Iar pentru mine este o nouă provocare, în care cred 100%.
La meciurile amicale cu Montana 2003, campioana Bulgariei, ai fost principala marcatoare. Cum s-a jucat acolo?
– Ne-am mișcat destul de bine, având în vedere puținele zile de pregătire avute la dispoziție. Din punctul meu de vedere, echipa contează, nu o jucătoare sau alta. O echipă câștigă sau o echipă pierde, echipa e importantă.
https://i2.wp.com/www.csmtargoviste.ro/wp-content/uploads/2018/09/stoenescu.jpg?fit=2048%2C1366&ssl=1 1366 2048 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2018-09-26 08:56:092018-09-26 08:56:09Debut în Cupa României pentru CSM. Ancuța Stoenescu: „Suntem o echipă mult mai bună decât Tg. Mureș”
24/09/2018 /în Baschet /de Rosoiu Mihai
Echipa de baschet a Clubului Sportiv Municipal Târgoviște a susținut cel de-al doilea meci de verificare în Bulgaria, înfruntând tot campioana țării vecine.
La finalul partidei de duminică, echipa gazdă s-a impus cu 75-59, principala marcatoare a echipei noastre fiind Ancuța Stoenescu.
Montana 2003 – CSM Târgoviște 75-59
CSM Târgoviște: A. Stoenescu 16, G. Irimia 7, M. Coker 6, A. Chivu 6, C. Popescu 6, A. Ghiță 6, P. Poole 5, T. Kilin 3, L. Toma 2, L. Vaida 2, D. Tănase, D. Vati.
https://i0.wp.com/www.csmtargoviste.ro/wp-content/uploads/2018/09/42407532_2089212741396230_1994319101270425600_n.jpg?fit=1600%2C900&ssl=1 900 1600 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2018-09-24 13:40:502018-09-24 13:41:06Al doilea test în Bulgaria pentru echipa de baschet a Clubului Sportiv Municipal Târgoviște!
Echipa de baschet se întoarce în Liga Națională și începe campionatul cu un meci mare!
05/09/2018 /în Baschet /de Rosoiu Mihai
După un sezon petrecut în al doilea eșalon valoric, echipa de baschet feminin a Clubuli Sportiv Municipal Târgoviște a revenit în LNFB. Mai mult, formația pregătită de Cătălin Tănase și Valerian Ioan va evolua în grupa valorică 1-6, alături de campioana ACS Sepsi SIC Sf. Gheorghe, CSM Satu Mare, CS Țara Bârsei 2011 Brașov, FCC ICIM CSB Arad și CS Universitatea Cluj Napoca.
La sediul Federatiei Romane de Baschet, a avut loc tragerea la sorti a locurilor din Tabela Berger pentru stabilirea jocurilor din prima faza a Ligii Nationale de Baschet Feminin, dar si tragerea la sorti a meciurilor din cadrul primei faze a Cupei Romaniei, Feminin, sezonul 2018-2019.
GRUPA A: ACS Sepsi Sic Sfantu Gheroghe, CSM Satu Mare, CS Tara Barsei 2011 Brasov, CS Universitatea Cluj-Napoca, CS Baschet Arad, CSM Targoviste.
GRUPA B: CS Phoenix Constanta, CSU Oradea, CS Rapid Bucuresti, CS Agronomia Bucuresti, ACS KSE Targu Secuiesc, CSM Alexandria, CSM Targu Mures.
Programul echipei de baschet a Clubului Sportiv Municipal Târgoviște în turul de campionat va fi următorul:
Etapa I – 6 octombrie
ACS Sepsi SIC Sf. Gheorghe – CSM Târgoviște
Etapa a II a – 13 octombrie
CSM Târgoviște – Universitatea Cluj Napoca
Etapa a III a – 20 octombrie
ICIM CSB Arad – CSM Târgoviște
Etapa a IV a – 27 octombrie
CSM Târgoviște – CSM Satu Mare
Etapa a V a – 3 noiembrie
CSTB Brașov – CSM Satu Mare.
Tot în cadrul ședinței desfășurată ieri la sediul Federației Române de Baschet a avut loc și tragerea la sorți a primei runde din cadrul Cupei României.
4 CSM Târgoviște CSM Targu Mures
https://i0.wp.com/www.csmtargoviste.ro/wp-content/uploads/2018/09/baschet.jpg?fit=622%2C400&ssl=1 400 622 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2018-09-05 08:03:002018-09-05 08:03:00Echipa de baschet se întoarce în Liga Națională și începe campionatul cu un meci mare!

References: csm 
 CSM 
 csm 
 csm 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM